Ανδρέας Νάθενας

Ο Ανδρέας Εμμ. Νάθενας (19??-1981) ήταν Έλληνας στρατιωτικός και πολιτικός από την επαρχία Μαλεβιζίου του νομού Ηρακλείου. Υπηρέτησε ως Στρατιωτικός Διοικητής Ηρακλείου και ως νομάρχης.

 Βιογραφία 
Γεννήθηκε στις Γωνίες Μαλεβιζίου Ηρακλείου. Ακολούθησε στρατιωτική σταδιοδρομία, υπηρετώντας στη Μέση Ανατολή και όταν ήταν Αντισυνταγματάρχης ανέλαβε τη στρατιωτική διοίκηση του νομού Ηρακλείου, το φθινόπωρο του 1944.12 Οκτωβρίου 1944 - Οι τελευταίες ώρες των Γερμανών στο Ηράκλειο (Από το βιβλίο του Γεωργίου Κάββου “Γερμανοϊταλική Κατοχή και Αντίσταση Κρήτης 1941-1945”), patris.gr, 13 Οκτωβρίου 2005, ανακτήθηκε στις 16 Ιουνίου 2020. Αποβιβάστηκε στον Κόλπο της Μεσαράς, προερχόμενος από τη Μέση Ανατολή, στις 13 Αυγούστου 1944.Γιώργος Α. Καλογεράκης, Ο Αρχιμανδρίτης Ευγένιος Ψαλλιδάκης προς τον Στρατηγό Μύλλερ 11 Οκτωβρίου 1944, η αποχώρηση των Γερμανών από το Ηράκλειο, patris.gr, 8 Οκτωβρίου 2018, ανακτήθηκε στις 16 Ιουνίου 2020. Ήρθε σε σύγκρουση με τους Άγγλους, ακυρώνοντας το σχέδιό τους να εισέλθουν κρυφά 50 οπλοφόροι στο Ηράκλειο, οι οποίοι θα δραστηριοποιούνταν στην περίπτωση που οι Γερμανοί προσπαθούσαν να ανατινάξουν το λιμάνι ή άλλες εγκαταστάσεις. Το σχέδιο κρίθηκε παρακινδυνευμένο και χωρίς προηγούμενη μελέτη, αλλά και με μηδενική πιθανότητα επιτυχίας. Με τον τρόπο αυτό, αποσοβήθηκε ο κίνδυνος να καταστραφεί ολοκληρωτικά το Ηράκλειο.Τιμήθηκαν οι ήρωες Εμμανουήλ Κουνάλης και Ανδρέας Νάθενας , anogi.gr, άρθρο της ερευνήτριας Αικατερίνης Κουναλάκη του Γεωπονικού Πανεπιστημίου Αθηνών, 14 Σεπτεμβρίου 2014, ανακτήθηκε στις 16 Ιουνίου 2020.

Το 1947 διορίστηκε Νομάρχης Ηρακλείου, υπηρετώντας για λίγους μήνες.Γεώργιος Ι. Παναγιωτάκης, "Το Ηράκλειο και η νομαρχία του", Νομαρχιακή Αυτοδιοίκηση Ηρακλείου, Ηράκλειο 2005, σελ. 349, ISBN 960-88514-1-6.

Στις βουλευτικές εκλογές του 1950 πολιτεύτηκε με το Κόμμα Γεωργίου Παπανδρέου στην εκλογική περιφέρεια Ηρακλείου, χωρίς να εκλεγεί βουλευτής, λαμβάνοντας 514 ψήφους.Στατιστική βουλευτικών εκλογών της 5ης Μαρτίου του 1950, Εθνικό Τυπογραφείο 1951.σελ. 75

Μετά την αποστρατεία του έζησε στην Αθήνα.

Απεβίωσε την 1η Απριλίου 1981 και κηδεύτηκε την επομένη από τον ιερό ναό του Πρώτου Νεκροταφείου Αθηνών.Τα Νέα, Κοινωνικά, 2 Απριλίου 1981, σελ. 4. Κατέλιπε τη σύζυγό του, Αγγελική, παιδιά (μία κόρη, ένας γιος) και εγγόνια.

 Παραπομπές 

 Πηγές 

Τεκμήριο , Επιστολή του Γενικού Διοικητή Κρήτης Χρ. Τζιφάκη προς το Σοφοκλή Βενιζέλο, 22 Μαΐου 1947, Εθνικό ίδρυμα "Ελευθέριος Βενιζέλος", ανάκτηση 16 Ιουνίου 2020.

Κατηγορία:Έλληνες στρατιωτικοί
Κατηγορία:Νομάρχες Ηρακλείου